Boulders Beach naby Simonstad is een van Kaapstad se gewildste strande en die enigste plek in die wêreld waar jy naby aan die Afrika-pikkewyne kan wees.
As jy in die omgewing is, moet jy middagete by Kalky’s eet. Dis groot porsies en jy gaan sukkel om lekkerder vis en tjips êrens anders te kry!
Dié teater herinner ‘n mens aan toentertyd se bioskope – van die outydse kaartjiekantoor tot die sitplek in die teater.
Maak seker dat jy hierdie op jou emmerlys kan aftik en geniet ‘n high tea by die Mount Nelson Hotel. Jy hoef nie ‘n hotelgas te wees om dit by te woon nie. Terwyl jy smul aan heerlike soet- en soutighede kan jy lewendige klavierspel geniet.
Die Victoria & Alfred Waterfront is in die hartjie van Kaapstad se hawe geleë en is die bestemming wat die meeste in Suid-Afrika besoek word. Die Waterfront het genoeg besienswaardighede om die hele gesin heeldag besig te hou.
The Grand is ‘n gewilde plek net langs die V&A Waterfront waar jy met jou voete in die sand kan sit terwyl jy die pragtige uitsigte bewonder en heerlike kos geniet. Onthou om vroegtydig ‘n bespreking te maak!